b'\n_START_ARTICLE_\nBL 9,2 tuuman Mk XI -laivatykki\n_START_SECTION_\nSuunnittelu ja valmistus\n_START_PARAGRAPH_\nVuonna 1902 Ordnance Board esitti panoksen kasvattamista, jotta putkipaine nousisi ja l\xc3\xa4ht\xc3\xb6nopeus kasvaisi. Tammikuussa 1903 annettiin m\xc3\xa4\xc3\xa4r\xc3\xa4ys asian tutkimisesta ja suunnittelun tuloksena oleva Mk X tykki ei juurikaan poikennut edelt\xc3\xa4jist\xc3\xa4\xc3\xa4n. Vickers kuitenkin jatkoi omin p\xc3\xa4in tutkimusta, mink\xc3\xa4 perustana k\xc3\xa4ytettiin Amiraliteetin kanssa k\xc3\xa4ytyj\xc3\xa4 keskusteluja Lord Nelson -luokan aseistamisesta. Vickersin malli kilpaili Ordnance Boardin suunnittelun pohjalta tehdyn aseen kanssa menestyksekk\xc3\xa4\xc3\xa4sti tullen valituksi._NEWLINE_Amiraalineuvosto hyv\xc3\xa4ksyi uuden mallin alkuvuodesta 1905 Lord Nelson - ja Minotaur-luokkien aseistamiseksi. Ensimm\xc3\xa4iset kaksi tykki\xc3\xa4 valmistuivat viel\xc3\xa4 vuonna 1905. Niiden suunniteltu kestoik\xc3\xa4 oli 300 laukausta ammuttaessa kordiittit\xc3\xa4ytteisi\xc3\xa4 MD kranaatteja.'